-Մի քանի պատճառ կա: Առաջին պատճառն այն է, որ իրենց հենակետը հենց այդ խավարամիտ հասարակության շերտն է, որի վրա նրանք ազդում են վախերի միջոցով: Երկրորդը Ռուսաաստանի Դաշնությունից վախերն են, որ հենց այդ նույն քարոզչական մանիպուլյատորներն անմիջականորեն իրականացնում են Ռուսաստանից եկող քարոզչությունը: Եվ երրորդ խնդիրը, որը լուծում են, դա այն է, որ նախընտրական ժամանակահատվածում առանձնապես նոր ապրելակերպի ու նոր մոտեցումների, եվրոպական մարդու իրավունքների պաշտպանության ծիրում որևէ ազդակ չեն ուզում ուղարկել հասարակությանը: Մեր ընտրություններն ամենևին եվրոպական մարդու իրավունքների դաշտում և պատկերացումների մեջ չեն լինում: Այսինքն՝ եթե որևէ ապրելակերպի որևէ ոլորտ մոտենում է եվրոպական արժեքներին, ապա գոնե ժողովրդավարական ինստիտուտները ևս պետք է ինչ-որ չափով համապատասխանեն եվրոպական արժեքներին: Իսկ մենք հիմա տեսնում ենք, որ Հայաստանում բազմակարծության, բազմակուսակցականության, մարդու իրավունքների սկզբունքներն ամբողջովին ոտնահարվում են: Իսկ այդ պատկերի ներքո ուղղակի ցուցադրաբար մեկ օրինագիծ դնելը անմտություն կլինի և նաև խավարիտ հասարակությանը որոշակի ազդակ կլինի, որ այնքան էլ իրենց պատկերացումների մեջ չէ սա: